
cc  0 quantum , exclamat  celeberrimus  Baglive  , difficile 
« est  curare  morbos  pectoris  ! O quantum  difficilius  eos - 
cc  dem  cognoscere , et  de  iis  certum  dare  praesagium.  Tyrones 
cc  mei y cauti  estote  et  prudentes  iri  iis  curandis  9 nec  facilem 
cc  promittite  curationem  y ut  nebulones  faciunt  qui  Hippocra- 
ti tem  non  legunt.  » Sane inter  morbos  innumeros  quibus 
afficitur  mortalium  genus  y pauci  sunt  qui  a medico  y ob 
frequentiam  et  gravitatem  y acutior  em  postulant  attentionem 
quam  morbi  pectoris.  Dubia  enim  symptomata  quibus  hi 
stipantur , mobilitas  qua  thoracis  organa  a naturali  statu 
recedunt  9 quaque  eorum  functiones  prompte  turbantur  y 
clare  demonstrant  quanta  sagacitate  debeat  procedere  junior 
medicus  y quanta  ipsi  eruditione  opus  sit  ? in  diagnoscendis , 
et  curandis  morbis  illis. 

Diagnosim  inter  Aneurisma  cordis  , Anginam  pectoris  , 
et  Ashtma  conyulsivum  ut  nostree  dissertationis  argumen- 

tum  selegimus.  Inanis  nobis  haud  fuit  gloriola  hoc  novis 
ornare  inventis  : imo  , ne  , pro  quadam  parte  9 quidem 
hcec  dicta  nobis  tribuimus. 

Utrum  animi  intentione  et  zelo  fructum  retulerimus  prae- 
tionibus  nostrae  Academice , tam  practicis , quam  theore- 
ticis  , judicio  eruditorum  hujus  speciminis  lectorum  re- 
linquimus. Utinam  in  angustis,  quos  nobis  praescripsimus 
limitibus  , nostrorum  obtineamus  professorum  approbatio- 
nem j quorum  longaeva  vita  ne  quidqam  a summo  Creatore 
ardentius  praecamur , quorumque  nos  fuisse  discipulum 
semper  cordi  habebimus * 

PARS  PRIOR. 

Caput  primum. 

Descriptio  Nosologica  Aneurismatis  Cordis. 

(jOrdis  aneurisma  abnormis  dicitur  dilatatio  , cum  aug- 
mento, vel  atrophia  parietum  hujus  organi;  in  qua,  ut 
characteristica  et  morbi  generalia  signa,  circulationis  turbae, 
graviores  ratione  morbi  sedis  et  naturae  , occurrunt. 

Duo  genera  aneurismatum  ab  auctoribus  numerantur: 
activum  scilicet  et  passivum. 

In  aneurismate  activo  cavitates  cordis  dilatatae  sunt,  cum 
densitate  parietum,  et  augmento  actionis  hujus  organi;  in 


aneurismate  passivo  dilatatio  oeque  exis tit ; sed  imminutus 
est  cordis  textus  fibrosus. 

Inter  multiplices  causas  hanc  affectionem  producentes 
nominari  praecipue  meretur  omnis  ista  quae  libero  sangui- 
nis molui  obstaculum  ponere  valeat;  uti  validi  musculorum 
extremitatum  superiorum  motus,  nixus,  vehemens  exerci- 
tatio, tussis  convulsiva , irregularis  et  suppressa  menstruatio; 
porro  liiic  veniunt:  abusus  spirituosorum  potuum,  et  alcoo- 
licorum  ; aortee  et  valvularum  cordis  ossificatio  , polypi 
earumdem  partium  et  animi  pathemata  (i);  annumerantur 
quoque  organorum  respirationis  morbi  chronici,  ut  pulmo- 
nia , catharrus  , asthma,  et  angina  pectoris.  Morbus  hic  ab 
illust.  Corvisart  et  aliis  praeclaris  medicinae  cultoribus  ut  he- 
reditarius habetur  (2). 

Symptomata  in  decursu  hujus  morbi  observanda,  tria 
admittunt  stadia. 

Ad  primum  pertinent:  palpitationes  cordis;  molesta  sen- 
satio, ad  regionem  hujus  organi,  arteriarum  abnormis  pul- 
satio ; sublimis  et  brevis,  ex  minimo  corporis  motu,  respira- 
tio; ad  morbos  calharrales  dispositio;  tussis  sicca,  vasorum 
faciei  orgasmus  ; stupor;  caligatio;  frequens  cephalalgia; 
calores  fugaces  caput  adseendentes. 


(1)  « Les  scencs  sanglantes  de  la  revolution , leurs  hideux  tableaux,  le  boule- 
versement  des  fortunes  , les  saisissemens  , les  emolions  , les  chagrins  qui 
en  ont  ele  les  suites  , ont , dans  ces  derniers  temps , fourni  une  foule  de 
preuves  de  1’influcnce  des  alfections  morales  sur  le  dcveloppemeut  des  ma- 
ladies  organiques  du  cosur.  Combien  n’avons  nous  pas  vu  dans  les  hopilaux 
de  persounes  noguere  opulentes,  alors  re'duites  i la  mendieile',  de'sirer  pour 
terme  de  leurs  maux  une  mori  prompte  , que  les  Idsions  organiques  du  cceur 
leur  apportaicnl  trop  lentement  a leur  gre'.  » 

J.  N.  Corvisart  Maladies  du  Cceur  elc.  pag.  384-  3 c edit. 

(a)  Op.  cit.  pag.  3^o  3e  edit. 


C 9 ) 

D u tn  morbus  ad  secundum  stadium  accedit,  cordis 
palpitationes  evadunt  pleniores  et  fortiores  ; ita  ut , non 
raro  usque  ad  regionem  epigastricam,  aegri  trans  vesti- 
menta, perceptibiles  fiant;  pulsus  est  durus,  frequens  et 
vibrans;  repetita  et  copiosa  datur  non  numquam epistaxis ; 
respiratio  est  anxia,  praecipue  in  positu  horizontali;  tussis 
evadit  fortis  ; facies  est  sanguine  turgida  ; gena?  et  labra 
rubra  vel  livida  reperiuntur ; oedema  et  ulcera  non  raro 
dantur  crurum  , et  dum  pectus  percutitur,  clangit,  et  surdus 
oboritur  sonus  ordinarie  ad  sinistrum  latus  , al  i is  in  thoracis 
regionibus  non  obvius. 

Ad  tertium  stadium,  morbo  jam  provecto,  cordis  pal- 
pitatio in  speciem  murmuris  mutatur  , quae  manifeste  ope 
tubi  Laenecii , aut  dum  adfertur  manus  regioni  cordis  , per- 
cipitur. Pulsus  est  parvus  , frequens  , inaequalis  , intermit- 
tens , imo  quandoque  vix  perceptibilis  ; venae  cutaneae  ceruleo 
sanguine  turgescunt ; sulfbcalio  eminet;  tussis  est  frequens 
et  sicca,  non  raro  convulsiva;  expectoratio  quandoque  pu- 
rulenta , quandoque  sanguinea  est;  facies  coloris  est  violacei, 
et  ut  plurimum  colabescit ; functiones  intellectuales  , no- 
tantibus Corvis  cirt , Krjsig , et  aliis,  miras  alterationes  su- 
beunt: nunc  melancholia,  nunc  desiderio  sui  ipsius  occisionis 
laborat  aeger;  aliquando  vera  mania  afficitur,  et,  ut  pluri- 
mum, ad  omnia  animi  tristia  palhemala  pronus  evadit;  tandem 
prostratio  virium,  emaciatio  et  hydrops  scenam  claudunt. 

Quod  curam  aneurismatis  cordis  attinet  , maxime  est 
inquirendum  in  hujus  morbi  causam;  in  quam  avertendam 
omni  medici  versari  debet  studio.  Morbus  ille  tantum 
in  primo  revera  suo  stadio,  sanabilis  est,  et,  in  hoc 
memorato  gradu , aneurisma  activum , consensu  omnium 
auctorum,  passivo,  longe  facilius  capax  est  curatione.  Dicta 


( IO  ) 

sit  tenuissima  oportet , et  si  suppressio  clatur  fluxus  san- 
guinei habitualis,  hic  revocandus,  tum  venae  sectionibus  , tum 
aliis  remediis  idoneis  ; lomenta  frigida  ad  regionem  cordis  , 
pediluvia  et  manuluvia  plus  minusve  excitantia , scopo 
derivativo  , ab  auctoribus  quoque  indicantur  , ut  copia 
sanguinis  a centro  circulationis  derivetur.  Ad  cordis  fre- 
quentiam abnormem  contractionum  infringendam  , a non- 
nullis , ut  egregium  remedium,  ultimis  temporibus,  pro- 
posita fuit  digitalis  purpurea.  Quid  autem  de  vera  efficacia 
horum  remediorum  concludendum  sit  examini  practicorum 
relinquimus, 

Dum  morbus  jam  ad  secundum  aut  tertium  pervenerit 
gradum,  tantum  palliativa  est  indicatio.  Tunc  diaeta  severa 
venae  sectiones  generales,  hirudines  ad  anum,  diuretica, 
revulsiva , et  derivantia  indicationem  adimplent. 

Caput  secundum. 

Descriptio  JYosologica  Angince  pectoris. 

A.  TV.  Ileherden  et  aliis  angina  pectoris;  syncopa  angi- 
nosa  a celeb.  Hillier  et  Parrj  ’ sternalgia  a Baumes  morbus 
de  quo  hic  agimus  , nominatur.  Morbus  hic  organorum 
respirationi  inservientium  , est  species  neurosis  ; cujus  prae- 
cipuus character  est  dolorosa  et  intollerabilis  constrictio 
post  sternum  ad  unum  alterumve  latus  , per  accessus  sine 
statuto  ordine  rediens. 

Praedisponentcs  causae  sunt:  aetas  virilis,  aliquando  ju- 
venilis et  non  raro  infantilis  ( Hciniilton  J , sexus  nobilior  ; 
( Tleberden  et  Franzeri  unam  tantum  foeminam  hoc  morbo 
affectam  videre)  homines  quibus  breve  est  collum , quibus 

cutis  tenera  est  et  albida  , genae  autem  singulari  rubore 
notantur  ; porro  segnes  , et  illi  qui  charactere  morali 
gaudent  versatili  ; qui  proni  sunt  in  violentiores  animi 
passiones,  plus  aliis,  ad  hunc  morbum  disponuntur.  Ab 
aliquibus,  ut  Hamilton , hereditaria  angina  pectoris  cense- 
tur. Alia  haud  minus  eflicacior  causa  datur  prnedisponens  : 
suppressio  scilicet  cujusdam  haemorrhagia?  habitualis  aut 
periodicae. 

Quidam  morbi  praegressi  peculiariter  ad  anginam  pectoris 
disponunt.  Tales  sunt:  inflammatio  cellularis  textus,  me- 
diastini , aut  parenchymatis  pulmonum  ; affectiones  praecipue 
arthriticae,  rheumaticae  (Fotergill , Elmer)  et  morbi  omnes 
isti  qui  cum  rheumaticis  affectionibus  quemdam  ponunt 
nexum;  uti  dyspepsia  et  haemorrhoides  ( Dreyssig ). 

Inter  causas  occasionales  veniunt  aestus  solis  ardentis 
et  frigoris  nimia  saevitia ; vicissitudines  atmospheroe;  motus 
corporis  praeceps,  praecipue  adversis  ventis,  unde  potissi- 
mum paroxismi  in  actum  ducuntur  et  intentiores  fiunt; 
abusus  spirituosorum  et  alimentorum  , violentes  corporis 
motus  ; equitatio  accelerata  ; in  rheda  succussio  ; deglu- 
tiendi , tussiendi  et  loquendi  conatus  , praesertim  inveterato 
morbo;  vehementes  animi  passiones;  exanthemata  retro- 
pulsa. 

Symptomata  paxoxismi  anginae  pectoris  sunt  : ad  supe- 
riorem , mediam  aut  inferiorem  pectoris  partem  et  prae- 
sertim post  sternum  sensus  constrictionis,  in  regionem 
cordis  sese  extendens  ; hic  post  pastum  , velociorem  mo- 
tum , vociferationem , animi  perturbationes  , laboriosum 
ascendendi  conatum  exacerbatur  et  sese  manifestat  , cum 
summa  anxietate,  suffocationis  metu,  dolore  strangulante, 
palore  aut  rubore  faciei , et  ad  syncopen  proclivitate. 


C « ) 

A minima  vel  sine  manifesta  causa  accessus  illi  apparent; 
in  origine  morbi  leves,  brevi  spatio,  longius  protrahuntur, 
et  fiunt  acerbiores.  Praesertim  tempore  noctis  recrudescere 
solent,  ita  ut  aeger,  somno  gravatus,  quam  maxime  somnum 
timeat.  Sensus  constrictionis  , morbo  provecto  , non  amplius 
ad  pectus  limitatur;  vero  ad  maxillas,  auras  , epigastrium, 
et  extremitates  thorachicas  sese  extendit , ut  hae  , torpore 
affectae,  moveri  non  raro  nequeant.  Quandoque  nauseae  ad- 
sunt et  vomitus  ; urina  ut  plurimum  tenuis  est;  sudores 
sunt  frigidi  atque  viscosi , et  de  hora  suprema  , de  morte 
inopinata,  integritate  animi,  aeger  indesinenter  cogitat.  Symp- 
tomata intervallis  inaequalibus  haec  revertuntur  , et  integra? 
sanitatis  vicibus  excipiuntur. 

Morbus  iste  valde  est  periculosus,  et  ut  plurimum  le- 
thalis  ; praecipue  si  haereditatem  ut  causam  agnoscit:  nulla 
aderit  spes  si  aegrotans  illo  afficitur  ante  pubertatem  vel 
aetate  senili. 

Prima  hujus  affectionis  cura  est  causalis  : dein  ad  sedan- 
tia et  antispasmodica  confugiendum  est.  Talia  sunt  opium, 
camphora , assa  faetida  , succinum,  moscus,  oxidum,  zinci, 
et  alia.  Cucurbitae  scarrificatae  , epispastica,  synapismi  inter 
schapulas  vel  ad  sternum,  apposita,  scopo  derivativo,  ut 
occuratur  accessui,  adhiberi  solent. 


( i3  ) 


Caput  tertium. 

Descriptio  Nosologica  Ashtmatis  convnlsivi. 

Ashtma  convulsivum  dicitur  difficilis  respiratio , parva  et 
crebra,  cum  constructione  musculorum  pectoris , per  vices 
recurrens;  cum  stertore  et  sibilo,  absente  febri. 

Eaedem  sunt  ashtmatis  convulsivi  causae  ac  isto?  quae 
angina?  pectoris  ansam  porrigunt  ; attamen  id  solum  ut 
attentione  adnotandum  venit,  ab  aere  foetido  non  raro 
ashtmatis  convulsivi  paraxismos  evolvi;  phaenomenon  quod 
ad  anginam  pectoris  non  specialiter  pertinet. 

yEger  tali  morbo  affectus  pandiculari , quum  advespe- 
rascit, citius  forti  usque  quam  par  est,  oscitare  et  somno 
urgeri  solet.  Ordinarie  fit  invasio  morbi  de  nocte,  et  res- 
pirandi difficultas  , tunc  temporis  , tanta  est  ut , ad  illud 
munus  omnes  pectoris  musculi  intendantur.  Dolor  et 
fatigatio  praecipue  in  thorace  percipiuntur  ; tussis  adest 
convulsiva;  vox  est  interrupta,  vix  articulata;  pulsus  natu- 
ralis est,  non  febrilis;  urina  pellucida  et  abundans;  vigente 
paroxismo  , facies  sanguine  turgens  livescit. 

Eo  est  affectio  haec  periculosior  quo  dolores  acriores  ; 
tussis  quo  vehementior,  constrictio  quo  major. 

.Ad  scopum  currativum  adimplendum  , a non  nullis , 
antispasmoda , fumigia  emollientia  et  narcotica  in  tracheam 
arteriam  apparatu  conveniente  missa,  indicantur.  Varia 
aeris  genera,  ab  Anglis  , feliciter  esse  tentata  dicitur;  aer 
oxigenius  aeri  atmospherico  jnnetus  , aut  purus  vel  aqua 
oxiclulata  , quibus  pectus  blando  recreatur  calore;  sedatio 
tussis  , et  placida  sumni  conciliatio  , ab  illius  methodi 

curandi  fautoribus , ut  summa  auxilia  proponuntur.  His 
remediis  plurimi  potus  refrigerantes  , et  alimenta  dulcia 
addunt,  atque  lene  exercitium  quam  maxime  laudant. 

PARS  ALTERA. 


COMPARATIO  INTER  ANEUR.ISMA  CORDIS 
ANGINAM  PECTORIS 

ET  ASTHMA  CONVULSIVUM. 


Equidem  numquam  ullum  plane  cogniium 
penitusque  perspectum  morbum  esse  pu- 
taverim, nisi  comparatum  habeatur. 

Fernee. 


CAPUT  PRIMUM. 

Diagnosis  inter  Arieurisma  cordis  et  Anginam  pectoris. 

A.  Dantuu  , inter  «ausas  praedisponentes  harum  affec- 
tionum, quaedam  diagnosim  de  quo  hic  agitur,  dilucidare 
valentes.  Aneurisma  cordis  praecipue  afficit  individuos  qui, 
violentioribus  exercitiis  , corpus  defatigant,  et  praesertim  eos 
quibus  ad  munera  operatoria  adimplenda  opus  est  bra- 
chiorum magno  conamine.  Tales  sunt  pistores , coriarii  et  alii. 


( '6) 

a.  Contrarium  animadvertitur  dum  questio  est  de  angina 
pectoris:  haec  potius  homines  infestat  qui  vitam  gerunt  se- 
dentariam. 

B.  In  primo  aneurismatis  cordis  gradu,  de  sensatione 
molesta  , ct  non  de  vero  pectoris  dolore  conqueritur  aegro- 

’ tans. 

b In  anginci  pectoris,  dolor  post  sternum  ut  signum  pa- 
lliognomicum  haberi  debet , et  sine  istius  praesentia  affectio 
quaecumque  pectoris  angina  vocari  nequit;  hinc  nomen  Stcr- 
nalgiae. 

C.  Sensatio  molesta  quam  producunt  corporis  motus  , in 
aegro  aneurismate  cordis  affecto,  nec  reditum  praecipitem  , 
nec  remissionem  completam  et  subitaneam  paroxismorum 
offert. 

c.  In  secundo  gradu  angincc  pectoris , ut  in  primo  aneu- 
rismatis cordis,  aegri  plura  similia  ostendunt  phaenomena: 
a levissimo  exercitio  defatigantur  , et  ingratam  sensationem 
in  pectore  percipiunt.  In  angina  pedoris  , instantanie  pa- 
roxismos  doloris  acuti  strangulationem  minitantis  post  ster- 
num exercitium  excitat.  Subito  quoque  cessat  sternalgia  , 
et  subito  in  statum  optimae  valitudinis  hanc  abire,  jam  in 
alio  loco  , dictum  est. 

D.  Homo  aneurismate  cordis  laborans  impatiens  , ver- 
satilis , irascibilis  est,  et,  in  ultimo  stadio  hujus  morbi, 
vero  delirio  afficitur. 

d.  Mentis  turbae,  quas  in  subjectis  animadvertimur  aneu- 
rismate cordis  laborantibus,  anginae  pectoris  propriae  non 
sunt:  e contra  , intellectualium  functionum  integritas,  usque 


ad  ultimum  hujus  morbi  periodum , genuinum  sistit  symp- 
toma : aeger  optimam  ostendit  serenitatem  animi , et  nulla 
violenti  passione  afficitur. 

E.  In  aneurismate  cordis  facies  cegrolanlis  (i)  peculiarem 
a medico  praclico  rite  cognitam  , expressionem  offert;  ali- 
cujus  morbi  absconditi  aspectu  induitur;  florentis  perdi- 
dit effig  iem  sanitatis;  crura  pedesque  intumescunt:  corpus 
cachecticum  et  hydropicum  evadit;  palpitationes  fortissimae 
in  latere  dextero  animadvertuntur;  imo,  motum  undosum, 
non  raro  ibi  oculis  patere  , practici  scribunt. 

e.  Dum  jamjam  angina  pectoris  et  aneurisma  cordis  ad 
secundum  gradum  pervenerint,  similia  quasi,  inter  sese , 
ostendunt  symptomata  ; uti  : lypothymia  ; constrictionis 
sensatio  in  gutture  (in  aneurismate  cordis  jure  merito 
hysteriae  comparanda);  respiratio  anhelosa,  et  alia  jam 
dicta  : attamen , in  angina  pectoris  habitus  corporis  parum 
mutatur  ; textus  cellulosus  cutaneus  vix  a statu  sano  deflec- 
titur; aeger  non  emaciatur,  et  pectus  percussum  ad  regionem 
cordis  sonorum  invenitur. 

F.  Respirandi  difficultas  continua  est  in  aneurismate 
cordis. 

f.  Paroxistica  est  in  angina  pectoris. 


(i)  « La  figure  , la  physionomie  ; le  facies  propriae  enfin  sont , pour  le 
praticien  exerce,  le  guide  le  plus  sur,  a uion  avis,  pour  arriver  au  diagnostic 
d’un  assez  grand  uombre  de  maladies  lant  aigues  que  chroniques  ; mais  c’est 
sur  tout  dans  les  cas  de  maladies  du  cceur  qu’il  importe  de  conside'rer 
altenlivement  ce  sigue  qui,  peut  seul  daus  ces  cas,  les  faire  reconnaitre.  » 

(CoRYisARi  pag.  386  3e  edit.) 

CAPUT  SECUNDUM. 


Diagnosis  inter  Anginam  pectoris  et  Ashtma  convulsivum. 

A.  Invasio  paroxismi , in  hisce  ambobus  morbis,  aliquando 
subito  occurrit : diversam  vero  in  utraque  affectione  horam 
seligit.  Ashtmaticus  paroximus  noctu,  quin  imo  duodeci- 
mam inter  et  secundam  horam  , aegrum  ordinarie  invadit. 

a.  Paroxismus  autem  sternalgice  omni  exoritur  hora  diei: 
ad  matutinum  nunc  tempus,  nunc  post  meridiem;  frequen- 
tissime vero  post  esum  (unde  forsitan  istius  morbi  post 
meridiem  frequens  reditus  sat  explicari  posset.) 

B.  Paroxismi  ashtmatici  sunt  diuturni,  cursum  quemdam 
determinatum  absolvunt;  per  horas,  quandoque  per  dies 
durant,  et  easdem  periodos  solent  servare,  quas  in  lunae 
phasibus  observamus  (i), 

b.  Dum  angina  pectoris  adhuc  versatur  in  prima  sua 
periodo,  paroxismus  cessat  post  unam  alteramve  horae  mi- 
nutam. Si  verbi  gratia  a cursu , scalae  ascensu  , actione 
adversi  ventus  oritur , cessante  causa,  brevi  tempore  cessat 
sternalgia. 

C.  In  hisce  duabus  affectionibus  positus  corporis,  tem- 
pore paroxismi  , idem  videtur  ; crebrum  spiritum  ducens 
aeger  pectus  et  caput,  in  quamtum  ipsi  possibile  est,  ele- 
vare conatur. 

c.  Id  tamen  pro  angina  pectorali , addi  potest  quod  recte 


(i)  Curt.  Spring.  t.  IV.  pag. 

omnino  , ab  aegro,  teneatur  caput  vel  aliquando  parumper 
retro  pendens;  non  raro  supra  caput  elatas  suspendit  aeger 
manus  transtro  aut  pariete;  unde  levamen  percipit  (i). 

D.  Sensus  constrictionis  in  pectore  ad  duos  hos  morbos 
pertinet : minus  frequens  est  , et  quandoque  nullus  , in 
asthmate  convulsivo.  Nullus  dolor  aegrum  torquet. 

d.  In  angina  pectoris  constrictio  est  admodum  dolorosa 
et  magis  ad  interiora  pectoris  ab  aegris  refertur;  angorem 
aut  suffocationis  metum  sui  generis  , descriptu  difficilem, 
prodit  et  ut  symptoma  patognomicum  in  liacce  affectione 
occari  t. 

E.  respiratio  in  utroque  morbo  admodum  moleste  pera- 
gitur : in  ashtmate  inspiratio  et  exspiratio  sibilantes  sunt; 
aeger,  maxima  cum  animi  intentione,  ad  aerem  respirandum 
frigidum  omne  studium  vertit:  instante  paroxismo,  e lecto 
surgit,  ad  proximas  fenestras,  aut  si  res  opportunae  sunt, 
in  hortum  , propatulum  aedium,  vel  in  alium  locum  levamen 
quaerit,  presso  pede.  Phaenomenon  hoc  constans,  in  variabile, 
characteristicum  et  omnino  ashtmati  proprium  est. 

e.  Ingratae  et  atrocissimoe  sensationi , in  angina  pectoris 
obviae , jungitur  strepitus  aliquis  qui , praecipue  sub  inspira- 
tionis momento,  ab  adstantibus  percipitur.  Nullum  datur, 
ut  in  ashtmate  convulsivo  , desiderium  ad  frigidum  aerem 
inspirandum. 

F.  Paroxismi  ashtmatis  convulsivi  initio,  difficilis  est  tussis 
et  exspectoratio  , quae  aliquando  plane  impossibiles  sunt; 
tamen  vigente  accessu,  sputa  facilius  prodeunt. 


(i)  Curt.  S.  t.  IV.  pag.  4*8» 


C 20  ) 

f.  Nec  tussis  , nec  exspectoratio , inter  angince  pectoris 
phaenomena  nominari  merentur. 

G.  Pulsus  aegri  ashtmate  detenti,  tempore  paroxismi ; 
ut  plurimum  naturalis,  in  casibus  raris,  quandoque  pa- 
rum febrilis  est. 

g.  Pulsationes,  in  angina  pectoris  parvae  sunt,  irregula- 
res et  contractae. 

II.  In  ashtmate 9 temperies  cutis  parum  mutatur,  excepta 
facie,  quae  tempore  paroxismi  , magis  colorata  sublivida  est. 

h.  In  angina  vero  pectoris , manus  et  pedes  frigidi  inve- 
niuntur, et  sudoribus  obducti. 

I.  Ad  finem  accessus  ashtmatis , ut  plurimum,  aeger  somno 
praemitur ; sive  plethora  cerebralis  , sive  hora  assueta  somni , 
sive  ipsa  morbi  natura  ut  causa  hujus  phaenomenis  aspici 
possit. 

i.  Somnus  post  angince  pectoris  accessum  rarus  est. 

L.  Urina  pellucida  est  in  pciroxismo  ashtmatico  , et  fre- 
quenter emittitur, ad  finem  accessus,  aliquando  sedimenlosa. 

1.  In  angina  pectoris  ? ut  plurimum,  naturalis  est  urina; 
sed  non  raro  involuntaria  est  ejus  emissio. 

M.  Quum  per  tempus  plus  minusve  longum  perdurave- 
rit ashtma , nutritio  laeditur,  et  macie  afficitur  corpus  (i). 


(i)  « II  est  tres-rare  que  les  acces  de  1’aslitrne  soient  re'ite'rc's  pendant 
jun  ternps  un  peu  considerable,  sans  produire  1’e'maciaiion  de  tout  le  corps.  » 

Culeen  EI.  de  Med . prat.  T.  3.  pag'  72. 

m.  Ordinarie  in  angina  pectoris  nulla  animadvertitur 
emaciatio  , quamvis  aeger  a remotissimo  tempore  illo  morbo 
affectus  sit. 

N.  In  ashtmate  convulsivo  mors  subita  rarum  est  phae- 
nomenon. (i) 

n.  In  angina  pectoris  vero  subitaneus  interitus  ad  in- 
vasionem vel  exitum  paroxismi  ordinarie  est  diri  istius  mali 
finis. 


CAPUT  TERTIUM. 

Diagnosis  inter  Aneurisma  cordis  et  Ashtma  convulsivum. 

A.  In  aneurismate  cordis  sonum  obscurum  percussione 
edit  thorax  ad  cordis  regionem  ; pulsus  ordinarie  est  irre- 
gularis : quandoque  vibrans  et  fortis.  Morbus  paroxismis 
non  stipatur. 

a.  Ashtma  est  neurosis.  In  hoc  morbo  circulatio  se- 
cundarie afficitur  et  respirationis  laesio  primitiva  et  essen- 
tialis est.  Paroxismis  recurrit  morbus ; pectus  in  omnibus 
suis  partibus  clare  sonat ; pulsus  est  aequalis,  quandoque 
sub  paroxismo  parum  febrilis  ; tussis  ad  finem  accessus 
exp  ec  tor  ati  on  e m promovet. 


(i)  L’Ashtme  menaee  souvent  d*une  mort  procliaine  , mais  il  est  rare 
qu’il  la  produise;  et  un  grand  nombre  de  personues  ont  ve'cu  lorigtemps 
avec  celte  maladie. 


Cul.  Ouv.  cit.  t.  3.  pag.  77. 


( « ) 

Quoad  reliquos  characteres  quibus  bini  hi  morbi  distingui 
valent  t considerationes  praegressas  benevolus  Lector  adire 
velit. 


( >3  ) 


POSITIONES. 


I. 

Inciso  periostio,  in  exostosi,  ab  imminuta  tensione  hujus 
membranae  doloris  subita  cessatio  deducenda  est. 

II. 

Imaginatio  apud  gravidas  directe  in  foetum  agere  posse 
non  admittimus. 

III. 

Icterus  non  est  morbus. 


IV. 

Facilius  potu  quam  cibo  repletur  stomachus. 

* y. 

In  vomitu  ventriculus  non  est  passivus. 


VI. 

Lac  in  mammis  certum  puellce  virginitatis  amissae  indi- 
cium non  est. 


VII. 

Vomitus  in  herniis  quandoque  prodest. 


VIII. 


Lactis  metastasim  negamus. 

IX. 

Gravida , secta  vena , non  abortit. 

X. 

Arteriae  non  sunt  passivae. 

XI. 

Qui  saepe  et  vehementer,  absque  manifesta  causa,  animo 
linquuntur,  ex  improviso  moriuntur.  HiP.  sect.  2.  aph.  4.1. 

XII. 

Sunt  casus  ubi  morbus  in  solidis  prius  , sunt  etiam  ubi 
in  fluidis  incipit. 


tfil  quod  legibus  Academicis  contrarium 
sit , me  invenisse  testor. 

J.  C.  VAN  ROTTERDAM, 

U.  T.  Decanus. 


In  cadavere  hominis  quadraginta  circiter  annorum  aetatis , 
qui  in  nosocomio  clinico  defunctus  erat,  vitium  organicum 
cordis  nostris  exercitiis  anatomicis  sese  prodiit.  Et  si  in 
hac  dissertatione  non  specialiter  de  morbis  organicis  cordis 
quaestio  sit , tamen  alterationem  istam  organicam , ut  atten- 
tione dignam , observationi  curiosorum  submittimus  , in 
tabula  hic  annexa.  De  genere  morbi  , quo  individuus  ille 
obiit , nihil  tradere  possumus  : nondum  institutionibus  cli- 
nicis admittebamur , cum  nobis  fuit  opportunitas  hanc 
colligendi  observationem* 

Obiit,  de  quo  hic  agitur  homo,  mense  januarii  i8a3,  et 
viginti  horis  elapsis  post  mortem  cultro  anatomico  expone- 
batur cadaver.  Sequentia  anomalia  in  illo  a nobis  visa  sunt: 

— Infiltratio  serosa  textus  cellulosi  subcutanei ; — cavi- 
tates pleurae  sanguine  coagulato  repletae;  — • cor  ad  duplum 
ejus  normalis  voluminis  extensum; — aortae  arcus  ita  dila- 
tatus ut  simul  cum  corde  magna  thoracis  pars  exinde 
repleta  esset ; — sinister  ventriculus  cordis , infra  dextrum 
extensus  ; — columnae  carnosae  multiplices , et  crassissi- 
mae;— auricula  sinistra  admodum  contracta;  textus  firmus 
ejus  et  membrana  interna  admodum  rubra. 


A 

Cor  cum  plurimis  ejus  annexis  , aci  magnitudinem  in  ca- 
davere repertam  , delineatum. 


EXPLANATIO  TABULAE. 


A.  Yentriculus  dexter. 

• \ : ■ 

B.  Yentriculus  sinister, 

C.  Auricula  dextra. 

D.  Auricula  sinistra. 

i 

E.  Arteria  pulmonalis. 

F.  Arcus  aortae. 

! : f 

G.  Arteria  brachio-cephalica. 

H.  Arteria  carolidea  sinistra. 

I.  Arteria  sub-clavia. 

Jv.  K.  Pars  pericadii. 

